২০১৯ সালের শুরুর দিকে অনুষ্ঠিতব্য একাদশ জাতীয় সংসদ নিবার্চনকে সামনে রেখে এ অঞ্চলের জনমানুষের মুখে এখন এই আসনের সম্ভাব্য আওয়ামী লীগ ও বিএনপির প্রার্থীদের নিয়ে তুমুল আলোচনা চলছে। যদিও মনোনয়ন প্রত্যাশীদের সংখ্যা অনেক, তবে টানা তিন বছর ধরে সক্রিয়ভাবে মাঠে আছেন আওয়ামীলীগ-বিএনপি উভয় দলের এমন প্রার্থী আছেন ছয়জন করে ; তাদের মধ্যে আওয়ামীলীগের দলীয় মনোনয়ন প্রত্যাশীরা হলেন ২০০৮ ও ২০১৪ সালে আওয়ামীলীগ থেকে মনোনীত নির্বাচিত সংসদ সদস্য ইঞ্জিনিয়ার মোয়াজ্জেম হোসেন রতন, ১৯৭৯ সালে বিএনপি থেকে মনোনীত ও ১৯৯৬ আওয়ামীলীগ থেকে মনোনীত নির্বাচিত সাবেক সংসদ সদস্য প্রবীণ নেতা সৈয়দ রফিকুল হক সোহেল, জেলা আওয়ামী লীগের সহ-সভাপতি ও জামালগঞ্জের সাচনাবাজার ইউনিয়ন পরিষদ চেয়ারম্যান রেজাউল করিম শামীম, সিলেট জেলা আওয়ামী লীগের যুব ও ক্রীড়াবিষয়ক সম্পাদক অ্যাডভোকেট রনজিত সরকার, কৃষক লীগের মানবসম্পদ বিষয়ক সম্পাদক অ্যাডভোকেট শামীমা শাহরিয়ার এবং সুনামগঞ্জ জেলা বঙ্গবন্ধু পরিষদের আহবায়ক গবেষক, রাজনৈতিক বিশ্লেষক ও কলাম লেখক ড. রফিকুল ইসলাম তালুকদার।